[{"text_idx": "#000004", "text": "Ra\u0308a\u0308kides korstnast, lagundab veeaur telliskorstent. Puiduga ku\u0308tmisel on ku\u0308ttekoldes keskmine temperatuur 700-800oC. Mida ko\u0303rgem temperatuur, seda ta\u0308ielikum po\u0303lemine. Ko\u0303rge po\u0303lemistemperatuuri saavutamiseks peab ku\u0308ttekolle piisavalt o\u0303hku saama. Restkolletega ku\u0308ttekolletel (pliitidel ja osadel ahjudel ning kaminatel) on selleks eraldi kolde all to\u0303mbeuks, mis peab ku\u0308tmise ajal avatud olema. Umbkoldega ahjud ja kaminad saavad o\u0303hku la\u0308bi koldeukse. Liigne o\u0303hu pealevool on ka kahjulik, see ei vo\u0303ta po\u0303lemisest osa vaid la\u0308heb la\u0308bi ahjulo\u0303o\u0303ristiku ja jahutab selle sisepinda. Ta\u0308napa\u0308eva ehitistes tuleb ja\u0308lgida, et eluruumides ja\u0308tkuks ku\u0308tteseadme jaoks hapniku. Kui ahju vo\u0303i pliiti o\u0303igesti ku\u0308tta, vo\u0303ib kuni 30% ku\u0308tust kokku hoida. Siiber peab olema ku\u0308tmise ajal ta\u0308iesti lahti, selle vo\u0303ib sulgeda peale ku\u0308tmist alles 10-15 minutit pa\u0308rast ahjuukse ta\u0308ielikku sulgemist."}, {"text_idx": "#000006", "text": "Soometu\u0308u\u0308pi ahju(laskuvalo\u0303o\u0303riga) u\u0308he ku\u0308ttekorra kohta kuni 10-12 kg halupuid, mitte rohkem. Restkoldega ahju puiduga ku\u0308tmisel pannakse peenemad puud resti peale, ja\u0308medamad puud u\u0308lespoole, puude su\u0308u\u0308tamine toimub u\u0308levalt poolt. Su\u0308u\u0308tematerjali su\u0308ttides suletakse koldeuks, kolle saab o\u0303hku la\u0308bi tuharuumi ja resti."}, {"text_idx": "#000007", "text": "Mu\u0308u\u0308ritud ku\u0308tteseadmete ku\u0308tmise ajal ja peale ahju ku\u0308tmise lo\u0303petamist ei tohi mu\u0308u\u0308ritud ku\u0308tteseadme va\u0308lispind u\u0308letada 80*C. Mu\u0308u\u0308ritud ku\u0308tteseadmes tuleb hoida vo\u0303imalikult u\u0308htlane temperatuur . Suured temperatuuri ko\u0303ikumised kahjustavad ahju konstruktsiooni. Pliidi-soemu\u0308u\u0308ri ku\u0308tmisel on see omapa\u0308ra, et suitsugaaside tee koldest korstnani on ku\u0308llaltki pikk, samas aga kolde temperatuur madalam kui ahjul, seeto\u0303ttu koguneb soemu\u0308u\u0308ri lo\u0303o\u0303ristikku rohkem tahma. Seega: iga kord enne ku\u0308tmise alustamist tuleks teha tuharest puhtaks ja ku\u0308tmise algul hoida ka otsesiibrit avatuna, et oleks vo\u0303imalikult aktiivne po\u0303lemine."}]